钦定古今图书集成/明伦汇编/氏族典/第217卷 > 《廖用贤尚友录》 > 罗绍威
## 钦定古今图书集成/明伦汇编/氏族典/第217卷 > 《廖用贤尚友录》 > 罗绍威

按《五代史罗绍威传》：“绍威字端己，其先长沙人。祖让，
北迁为魏州贵乡人。父弘信，为魏博节度使。弘信死，
绍威立。绍威好学工书，颇知属文，聚书数万卷，开馆
以延四方之士。弘信在唐，以其先长沙人，故封长沙
郡王，绍威袭父爵长沙绍威新立，幽州刘仁恭以兵
攻魏，绍威求救于梁，大败燕军，绍威以故德梁助己。”
绍威为人精悍明敏，通习吏事，为政有威严。天祐二
年，牙校李公佺作乱，绍威诛之，乃间遣使告梁乞兵，
欲尽诛牙军。梁太祖为遣李思安等攻沧州，召兵于
魏，绍威因悉发魏兵以从，独牙军在。绍威子廷规娶
梁女，会梁女卒，太祖阴遣客将马嗣勋入魏，诈为助
葬，太祖，以兵继其后。绍威夜以奴兵数百会嗣勋兵
击牙军，并其家属尽杀之。魏兵从攻沧州者，行至历
亭，闻之皆反，魏境大乱。数月，太祖为悉平之。牙军死，
魏兵悉叛，绍威势益孤。太祖乃欲夺其地，绍威始大
悔。昭宗东迁洛阳，诏诸镇缮理京师，绍威营太庙成，
加拜守侍中，进封邺王。太祖围沧州未下，归过魏，疾
作，卧府中，绍威乘间入见曰：“今四方称兵为梁患者，
以唐在故也。唐家天命已去，不如早自取之。”太祖大
喜，乃急归。太祖即位，将都洛阳，绍威取魏良材为五
凤楼，朝元前殿，浮河而上，立之京师。太祖赐以宝带
名马。太祖每有大事，多遣使者问之，绍威时亦驰简
入白。使者相遇道中，其事往往相合。绍威自以魏久

舟未成而绍威病，太祖命其子周翰监府事。绍威仕
梁，累拜太师，兼中书令。卒，年三十四，赠尚书令，谥曰
贞壮。